དེང་སྐབས་སུའང་ཆབ་སྲིད་ཐོག་ནས་རྒྱལ་ཁབ་མི་འདྲ་ཡང་བོད་དང་སེམས་ཐག་ཉེ་པོ་ཡོད་པ་དངོས་ཡོད་རེད།ངོས་རང་སྐྱེས་ཡུལ་ལ་མཚོན་ནའང་ཁ་ཆེའི་གྲོང་ཡོད།དེ་རྗེས་ངོས་རང་ལྷ་སར་འབྱོར་སྐབས་ལྷ་སར་ཁ་ཆེའི་སྐྱིད་སྡུག་ཡོད་པ་ཁོང་ཚོ་དུས་རབས་བཞི་ཙམ་རིང་ནས་ལྷ་སར་གནས་སྡོད་བྱེད་བཞིན་ཡོད།ཐོག་མར་དུས་རབས་༡༧༸རྒྱལ་མཆོག་༸སྐུ་ཕྲེང་ལྔ་པའི་སྐབས་ཁ་ཆེ་ཚོར་ལྷ་ཁང་བཞེངས་ཆེད་ས་ཆ་གསོལ་སྩལ་མཛད་ཡོད།དེར་བརྟེན་བོད་མི་ཚོ་དང་ཁ་ཆེའི་དབར་འབྲེལ་བ་ཧ་ཅང་ཡག་པོ་ཡོད།དེ་རྗེས་རིམ་བཞིན་བོད་གཞུང་རིམ་པའི་སྐབས་ལོ་གསར་སོགས་གཞུང་འབྲེལ་མཛད་སྒོ་ནམ་འཚོགས་སྐབས་ཁ་ཆེའི་སྐུ་ཚབ་རྟག་ཏུ་ཕེབས་སྲོལ་ཡོད།